Die bekroonde skrywer, Deon Meyer, het 'n draaiboek geskryf, Jakhalsdans. Die rolprent is op Loxton verfilm met Theuns Jordaan, Elizma Theron, en Niel Sandilands in die hoofrolle. Die première van die film is op 27 Februarie op die plaas Jakhalsdans, onder die sterre!
Loxton hoop om 400 mense vir die vertoning daar te kry. Kaartjie verkope sal bydra tot die skool en die kinders se toekoms. Ons het 10 kaartjies laat uithou vir ons groepie so plek is beperk. Spring nou as jy wil saamgaan!
Ons gaan 'n heerlike sirkel roete ry. Hier is 'n geleentheid om bietjie verder uit ons omgewing weg te kom en nuwe paaie te verken.
Daar is ook plek beskikbaar in 'n B&B as jy (of jou vrou) nie wil kamp nie. Kontak my by trailrider@vodamail.co.za vir meer besonderhede.
En hoewel dit eers in April 2010 in teaters gaan draai, kan jy die wêreld voorspring - en boonop bydra tot die Ek Leef Trust, wat daarop fokus om behoefige kinders op Loxton se lewens te verander.
As jy meer wil weet oor waarheen die opbrengs van dié spesiale geleentheid sal gaan, lees gerus meer oor die 'Ek Lewe Trust' hier.